વૈજ્ઞાનિકોએ પ્રયોગશાળામાં અત્યંત ઠંડા અણુઓનો ઉપયોગ કરીને બ્રહ્માંડનો વિસ્તાર કેમ થયો હશે તે દેખાડ્યું છે. સામયિક Physical Review Xમાં પ્રકાશિત એક લેખમાં સંશોધકો કહે છે કે એમણે ધ્વનિ માટેના કણ (ફોનોન)નો ઉપયોગ કર્યો. અમેરિકામાં મૅરીલૅન્ડની National Institute of Standards and Technology (NIST)ની સંશોધક ટીમનાં નેતા ગ્રેશેન કૅમ્પબેલ અને અન્ય વૈજ્ઞાનિકોએ સોડિયમ-૨૩ના લાખો પરમાણુ લીધા અને એમને અબજો ડિગ્રી સુધી ઠંડા કર્યા જેથી એ બોઝ-આઇન્સ્ટાઇન કન્ડેન્સેટ (BEC) તરીકે ઓળખાતા કણ બની ગયા. તે પછી એમણે એમને રિંગના આકારમાં ઝકડી લીધા. એમના પર લેઝરનો મારો કરતાં BEC ધ્વનિ કરતાં પણ વધારે ગતિથી વિસ્તરવા લાગ્યા. આમ ધ્વનિના કણ (ફોનોન) પણ પ્રકાશના કણ(ફોટોન)ની જેમ જ વિસ્તરે છે. ફોટોનનો વિસ્તાર જોઈને જ બ્રહ્માંડ વિસ્તરતું હોવાનું તારણ કાઢવામાં આવ્યું હતું.